text: [{"text_idx": "#000005", "text": "Haata\u2019u malee vaayirasichi UK keessatti amala jijjiiratuun saffisaan babal\u2019ataa jiraatuu eega beekamee booda, talaalliiwwan durfamanii oomishaman gosa vaayirasii haaraya mul\u2019atee ittisuu danda\u2019uu isaanii irratti gaafiin ka\u2019aa jira.\nKanuma ilaalchisuun hundeessaa fi hogganaan dhaabbata BioNtech Dr. Ugur Sahin ibsa kenneen, Prootiiniin vaayirasii amma UK keessatti argamee kan duraa waliin 99% kan walfakkaatu akka taheefi, kunis talaalliin kanaan dura BioNtech tolche gosa vaayirasichaa haaraya argameefis kan hojjatu tahuu, dhaabbatichi \u201cifitti amanamummaa\u201d guddaa qabaachuu beeksise. Dr. Sahin ibsa isaa kanaan, vaayirasii haarayaan walqabatee bu\u2019a qabeessummaa talaallii isaa guututti mirkaneesuudhaaf, qorannoon jalqabame torbaan 3 booda ifa akka tahus ibse."}, {"text_idx": "#000006", "text": "Bu\u2019aa qorannoo irratti hundaayuun, talaalliin jalqaba oomishame gosa vaayirasii haaraya argameef yoo kan hin hojjanne tahes, BioNtech talaallicha fooyyeesauuf torbee 6 qofa kan isa barbaachisu tahuu hime."}]